**Formannafundur UDN haldinn í Dalabúð 3. mars 2015 kl. 18:00**

Mætt: Jenny Nilsson, Heiðrún Sandra Grettisdóttir, Sigurður Bjarni Gilbertsson, Ingveldur Guðmundsdóttir, Þórður Ingólfsson, Jóhann Pálmason og Anna Sigríður Grétarsdóttir.

Fundargerð ritaði: Ingveldur Guðmundsdóttir.

**Dagskrá:**

1. **Reglur um úthlutun starfsstyrkja**

Samkvæmt samstarfssamningi milli UDN og Dalabyggðar tekur UDN að sér að úthluta stafsstyrkjum frá Dalabyggð til aðildarfélaga sinna sem starfa innan Dalabyggðar.

*Breytingar gerðar á drögum að úthlutunarreglum og þeim vísað til Sambandsþings UDN.*

1. **Eignir Golfklúbbs Búðardals**

Fyrirspurn hefur borist um kaup á dráttarvél í eigu Golfklúbbs Búðardals sem hefur verið óvirkt félag um árabil.

*Formanni falið að hafa samband við aðila sem störfuðu fyrir Golfklúbbinn vegna málsins.*

1. **Eignaskrár aðildarfélaga**

Rætt um að félögin haldi hvert um sig eignaskrá yfir áhöld, tæki og búnað í þeirra eigu og að UDN hafi aðgang að eignaskrám félaganna. Með því móti yrði betri yfirsýn yfir hvað er til á svæðinu og meiri möguleikar eru á að lána á milli.

Fleira ekki gert og fundi slitið